Skihopping for kvinner sto ikke på programmet under OL i Vancouver i 2010. Anette Sagen var blant 15 kvinnelige skihoppere som gikk til sak mot organisasjonskomitéen for OL, med krav om at det enten måtte arrangeres OL-hopprenn både for kvinner og menn, eller at også mennenes renn måtte avlyses dersom det ikke ble arrangert renn for kvinner. Kravet ble avvist av både Høyesterett i provinsen Britisk Columbia og av Canadas Høyesterett.